एब्रो डेल्टा
- बस यही है? - हाँ, बस।
कुल 90 सेंट हुए।
ठीक है। छुट्टे रख लीजिए।
बड़ी मेहरबानी।
- ज़रा रुको, मैं ट्रक लाता हूँ। - जल्दी कीजिए।
कितना घटिया इंसान है।
क्या बकवास है?
रुको! रुक जा, कमीने!
तुमने यह कैसे किया? बाहर निकल।
बाहर आ। धत् तेरे की।
हथौड़ा गिरा दीजिए।
वरना क्या करोगे, छबीले?
मुझे मजबूर मत कीजिए।
वहीं रुक जाइए!
और करीब मत आइए!
इआन!
इआन, बेटा! इआन!
इआन, वर्तमान में आओ।
यह क्या किया? चलो चलें।
जल्दी!
मेरी मदद कीजिए!
- मदद करो! - हम आ गए, मैडम।
- क्या हुआ? - मुझे गोली लगी है।
- कहाँ? - गोली लगी है।
कोई घाव नहीं है। गोली नहीं लगी, शांत हो जाइए।
हो ही नहीं सकता!
मेरी दुकान से चोरी हुई।
यह ट्रक!
यह इस साल का तीसरा है।
- यह चोरी का है। - पर मुझे पसंद है।
तुम्हें जो करना पड़े करो, पर वे इसे देख न पाएँ।
आखिर तुमने ऐसा क्यों किया?
क्या तुम्हें नियम याद नहीं हैं? हमारे दो नियम हैं।
पहला नियम, अलग मत दिखो।
दूसरा नियम, परिवार से चाल न चलो। मैं जानता हूँ।
हम मामूली चीज़ों पर ही क्यों मान जाते हैं?
हम एक बड़ी डकैती करके शान से जी सकते हैं!
इआन, प्लीज़, अब शुरू न हो जाओ।
मैं एक बैंक में जाऊँगा।
उन्हें यकीन दिलाऊँगा कि मेरे पास चेक और ढेर सारा पैसा है!
नहीं। मैंने कहा था। बैंक का काम बड़ा होता है
और हम छोटे-मोटे काम करते हैं।
पैसे खर्च करने से पहले वे हमें ढूँढ लेंगे।
वे हमें ढूँढ लेंगे? कौन?
साफ़ बता दूँ।
अगर वे तुम्हें पकड़ लेंगे, तो एक लैब में ले जाएँगे। याद रखना।
तुम्हारी इजाज़त के बिना जाँच करेंगे।
इसीलिए हमारे नियम हैं। शांति से रहने के लिए, नियमों का पालन करो।
ज़रूरी जानकारी, लूटपाट हुई है।
संदिग्ध लैंसिया डेल्टा में है।
रोड 212 पर दक्षिण की ओर जा रहे हैं।
गाड़ी को तुरंत रोक दो।
दोहरा रहा हूँ, गाड़ी रोक दो!
इआन। ठहरो।
क्या कर रहे हो?
गाड़ी को तुरंत रोक दो!
इआन, तुम उतने भी माहिर नहीं हो।
गाड़ी को रोक...
टंकी भर दूँ, चीफ़?
पैट्रोल पंप
मुख्य मार्ग
हाँ। मैं इसे देख रही हूँ।
अच्छा काम किया।
गाड़ी मोड़ो। हेलिकॉप्टर तैयार करो।
आखिरकार।
अवेयरनेस
पाका! मेरी पाका।
बेचारी!
इधर आओ।
किसी चीज़ की चिंता मत करो
क्योंकि हर एक चीज़
हो जाएगी ठीक
हैप्पी बर्थडे टू यू
यह लो।
हैप्पी बर्थडे टू यू
ठीक है, पापा। मैंने सुन लिया!
गाना बंद कीजिए। सिर में दर्द हो रहा है।
हैप्पी बर्थडे तुम्हारे पिता की तरफ से
हैप्पी बर्थडे टू यू
- चलो, कोई दुआ माँग लो। - ठीक है।
वाह!
शुक्रिया, पापा।
मैं रात भर सोचता रहा।
और मेरे पास एक योजना है।
मैं मेकैनिक की नौकरी खोज लूँगा।
ताकि तुम अपनी जीव विज्ञान की डिग्री पर ध्यान लगा सको।
ऐसे दिमाग के साथ, तुम्हें ज़्यादा समय नहीं लगेगा।
हमारी रोज़ी-रोटी चलने लगेगी!
तुम्हारी माँ तो पहले ही जा चुकी है।
मैं तुम्हें भी खोना नहीं चाहता।
पता है, पूरी रात मैं और क्या सोचता रहा? देखो।
इसे देखो।
वह ख़ूबसूरत है न?
यह उस दिन की है, जब तुम्हें अपनी शक्तियों का अंदाजा हो गया था ।
बचपन में तुम दो चीजों को लेकर जुनूनी थे,
जानवरों के बिस्कुट और गुब्बारे। "गुब्बारा।"
तुम हमेशा हमें और गुब्बारे खरीदने के लिए परेशान करते थे।
और उस दिन, कौन जाने,
शायद तुम तंग आ गए थे।
और तुमने खुद बनाने का फ़ैसला किया।
बाद में, पता नहीं क्यों,
तुमने अचानक उन सभी को एक साथ फोड़ दिया।
मैं जा रहा हूँ।
नहीं। कहाँ? वापस आओ।
- आपको कल बताया था। मैंने कुछ सोचा है। - ठीक है, पर वह सोच ठीक नहीं है।
मैं इस नाव में सालों से रह रहा हूँ।
आपके नियमों के मुताबिक।
अब सुनिए।
मैं बस थोड़ी देर के लिए आर्केड जा रहा हूँ।
क्या एक बार के लिए कुछ आम काम करना इतना खतरनाक है?
- बात यह है... - बस एक बार।
तुम आम नहीं हो।
और कल के तुम्हारे तमाशे के बाद,
- हम कोई जोखिम नहीं ले सकते। - वह आपको हथौड़े से मारने वाली थी।
- आपको पता है? - हाँ और तुम्हारा शुक्रगुज़ार हूँ।
बेटा, मेरी चिंता मत करो।
बस तुम्हारी सलामती मायने रखती है।
ऐसा लगता तो नहीं है।
ज़रा ठहरो।
इआन के लिए
बार बेयो
कसम से।
बर्फ के ओले गिरने लगे थे।
- यहाँ कभी बर्फ के ओले नहीं गरते। - वह सबसे अजीब हिस्सा नहीं था।
मैंने कार और किराने की दुकान की
फ़ुटेज देखने के लिए कहा था।
और पेट्रोल पंप के सीसीटीवी फ़ुटेज को भी।
पता है क्या हुआ? उसे पहले ही ज़ब्त कर लिया गया था।
उन्होंने कहा, "आपके साथी" थे।
वे उस लड़के और उसके बाप को तलाश रहे थे।
कमीने कहीं के।
धत् तेरे की!
तुम ठीक तो हो न?
नहीं, मैं उसे खोज रहा हूँ।
ब्रूस हॉन्ग।
तुम्हारा भाई कहाँ है?
मुझे भी यही जानना है।
वह तो लड़ने-झगड़ने में व्यस्त है...
- ब्रूस ड्रैगन हॉन्ग का भाई है। - इआन!
आओ, ब्रूस ली का क्लोन कोहराम मचाने वाला है।
तुम्हारे अंदर काफ़ी आत्मविश्वास है। दिल भी काफ़ी बड़ा है।
बिल्कुल। तुमसे भी ज़्यादा।
इआन?
सिविल गार्ड पर चली गई चाल के लिए शुक्रिया।
वरना एजेंसी तुम्हें कभी नहीं खोज पाती।
एजेंसी?
एक अनौपचारिक संगठन के लिए बहुत ज़्यादा आधिकारिक लगता है।
तुम अभी भी उन्हें "पर्सीवर" कहती हो?
पर्सीवर। केवल एक।
बस एक बचा है।
और मेरा यकीन करो, वह अपनी आखिरी साँसें गिन रहा है।
लड़का कहाँ है?
मुझे परवाह नहीं कि मेरे साथ क्या करोगी।
मैं दोहराऊँगी नहीं।
वह हमें मिल गया।
करीब तीन किलोमीटर दूर है। उसका ट्रक आर्केड पर है।
आर्केड में घुस रहे हैं।
पर्सीवर इलाके में है।
पर्सीवर इलाके में! आदेश और बैकअप का इंतज़ार है!
प्राथमिकताएँ बदल गईं।
पर्सीवर को पकड़ो।
हम उसे बच्चे के पास नहीं जाने दे सकते।
शिकार दिख गया।
वह बाहर जा रहा है। आदेश का इंतज़ार है।
उसका पीछा करो।
- उसकी तरफ़ मत देखना। - यहाँ महफ़ूज़ नहीं हो। आओ चलें। तुरंत!
तुमने देख लिया कि वह आदमी क्या कर सकता है। तुम जैसे और भी हैं, इआन।
अगर जीना है, तो मेरे साथ चलो।
सारी रात इंतज़ार नहीं कर सकते।
यह तुम पर निर्भर है।
पापा...
- पापा! - बैठ जाओ।
पापा!
यह क्या कर रही हो?
माफ़ करना।
रक्त नमूने की प्रक्रिया जारी है
हमें लड़का मिल गया। जाँच के लिए नमूने भेज रहे हैं।
- पर्सीवर ने रास्ता रोक दिया है। - यकीन मत करो। चलते रहो।
हेलमेट के लिए माफ़ करना, इआन।
मुझे अपनी टीम की हिफ़ाज़त करनी होती है।
मैं डॉक्टर लेविन हूँ, पर मुझे एड्रिआना बुला सकते हो।
यह परवाह नहीं है कि तुम कौन हो।
मुझे यहाँ क्यों लाईं?
चलो इतिहास पर नज़र डालते हैं।
क्या तुम्हें नहीं लगता कि दुनिया बद से बदतर हो रही है?
हर नई सरकार चुने जाने पर बदलाव और उम्मीद का वादा करती है।
पर अंत में वे पिछली सरकार की तरह ही काम करते हैं।
वे कहते तो कुछ हैं और करते कुछ और हैं।
जिस दुनिया में हम रहते हैं, वह ताकत से तय होती है।
पर असली ताकत पैसे, ज्ञान या तकनीक से
नहीं खरीदी जा सकती।
यह झूठ बनाने और अदृश्य रहने में कामयाब होकर हासिल की जाती है।
दूसरों को अपनी चाहत का यकीन दिलाकर।
और आखिरकार, अगर इससे ठोस नतीजा न निकले,
तो उन्हें उनकी मर्ज़ी के खिलाफ़ जाने पर मजबूर करना
और इतिहास के रुख को बदल देना।
यही असली ताकत है।
हम जंग लड़ रहे हैं, दोस्त।
अवेयरनेस के खिलाफ़।
मुझे नहीं पता कि यह क्या है।
तुम जैसी काबिलियत वाले लोगों का एक संगठन।
वे सालों से सत्ता के गलियारों को काबू करते रहे हैं,
सत्ता में बैठे लोगों के दिमाग़ों और फैसलों में हेरफेर करते हैं।
नेताओं, राजनेताओं और सेनाओं के।
इसलिए सरकार चाहे किसी की भी हो,
आखिरकार, वे अवेयरनेस के तय किए गए रास्ते पर चलेंगे।
हम ऐसा होने से रोकने के लिए यहाँ हैं।
दुनिया में थोड़े-बहुत बचे लोकतंत्र को बचाए रखने के लिए।
इसका मुझसे क्या लेना-देना है?
तुम अभी भी ज़िंदा इसलिए हो क्योंकि तुम्हें उससे पहले खोज लिया।
वह कौन था?
वह आदमी।
वह पर्सीवर है।
- कौन? - पर्सीवर।
हम मानते हैं कि वह अवेयरनेस का बचा आखिरी मेंबर है।
तुम्हारी तरह चित्र प्रोजेक्ट करता है।
और ऐसे कई और काम करता है।
हमने उससे ताकतवर का सामना नहीं किया है।
चाहता है कि तुम उससे जुड़ो।
अगर तुम नहीं जुड़ोगे, तो वह तुम्हें मार डालेगा।
बहुत बढ़िया। मुझे मार डालेगा।
और तुम क्या चाहती हो?
चाहती हूँ कि मेरे साथ काम करो।
और साथ ही, तुम्हारे खून का फ़ॉर्मूला भी।
कैसा फ़ॉर्मूला?
वही जो तुम्हारी ताकत को बना या रद्द कर सकता है।
और क्या प्रोजेक्ट कर सकते हो?
बड़ी चीज़ें?
माहौल को?
लोगों को?
लोगों को? मैंने इसे कई बार आज़माया है, पर यह मुमकिन नहीं है।
यह मुमकिन है।
मेरे पिता जी कहाँ हैं?
तुम्हें चोट नहीं पहुँचाना चाहती।
- बताओ वह कहाँ हैं। - अभी नहीं।
- मुझे बताओ। - तुम्हारी मदद करना चाहती हूँ।
मेरे पिता जी कहाँ हैं?
बैठ जाओ।
पहले मेरे लिए कुछ करो। फिर अपने पिता जी से मिल सकते हो।
दिखाओ कि क्या कर सकते हो।
तुम मुझे यकीन दिलाओ कि मैं समंदर किनारे हूँ।
धूप निकली हुई है।
सफेद रेत है।
महीटो पी रही हूँ।
मेरी बगल में एक चिवावा है।
देखो, डॉक्टर, यह ऐसे काम नहीं करता।
मैं तुम्हें कुछ दिखा सकता हूँ,
पर उतना शानदार नहीं होगा।
चिंता मत करो। तुम आज़माकर देख सकते हो।
जज़्बात तुम्हारी ताकत को ज़ाहिर करने के बेहतरीन तरीके हैं।
वे जितने गहरे होंगे, प्रोजेक्ट करने की क्षमता उतनी ही तगड़ी होगी।
कोई गहरी जज़्बाती चीज़ खोजो और उसे मुझ पर प्रोजेक्ट करो।
अपने भीतर झाँको।
मुझे यकीन है कि तुम्हारा बचपन मुश्किल था, है न?
क्या मतलब?
मैं तुम्हें सालों से खोज रही हूँ।
पर विसेंटे तुम्हें छिपाने में कामयाब रहा।
शायद तुम एक शहर से दूसरे शहर जाते रहे हो।
स्कूल में नहीं पढ़े।
कोई दोस्त नहीं है।
न ही माँ है।
अब चिवावा लाओ।
मक्खी ले आए?
वाकई?
अब मुझे घर जाना है और मक्खी मेरे पीछे-पीछे एक घेरे में आए।
यह प्रोजेक्ट करो, पर हमेशा के लिए।
विषय को पता भी नहीं चलेगा कि वह काल्पनिक है।
जैसे बीमार वह देखता है, जो दूसरे नहीं देखते।
मेरी वास्तविकता में वह घेरा लगातार शामिल रहेगा।
तुम्हारा मुफ़्त परीक्षण खत्म हो गया।
अगर और देखना है,
तो पिता से मिलने पर।
पापा!
आप ठीक हैं?
मेरी मदद करो।
- मदद करो, बेटा। - उन्होंने आपको मारा?
आपको अपना ख्याल रखना चाहिए।
अब आप बच्चे नहीं हैं।
ठहरो।
एक-दूसरे को जानते हैं?
खुद पता लगा लो।
इनकी यादों में जाओ।
क्या?
तुम्हें कभी अचानक ऐसा लगा
कि तुम्हें दूसरों की ज़िन्दगियों की झलक दिखती है?
तुम उसे काबू में कर सकते थे।
देखो कि उन यादों में क्या है और उनमें झाँककर देखो।
यह दूसरी शक्ति है।
तुम्हें खाली जगहें मिल सकती हैं। तुम उनसे बचना सीख लोगे।
इआन, इसकी बात मत सुनो। वे सिर्फ़ तुम पर परीक्षण करना चाहते हैं।
मैं उसे सच्चाई बता रही हूँ।
- वह क्या कह रही है? - उसकी बात मत सुनो!
वह जो भी कह रही है, सब झूठ है।
तब किस बात का डर है?
अंदर घुसो और पता करो कि यह औरत कौन है।
एड्रिआना...
मैं तुमसे मिन्नत करता हूँ, प्लीज़।
इआन, प्लीज़।
प्लीज़।
इससे चीज़ें और खराब होंगी।
तुमसे मिन्नत करता हूँ!
काम करते रहो। मैं देखती हूँ कि मामला क्या है।
विसेंटे, क्या कर रहे हो?
उसे छोड़ो। तुम्हारा नहीं है।
पकड़ो उसे!
कोई रोको उसे!
आखिर यह क्या था?
उस औरत को देखा?
नहीं। मैंने केवल तुम दोनों को देखा।
और एक बच्चा भी था।
इन्होंने उसे ले लिया।
वह मैं था।
वह बच्चा मैं था।
वह मेरे पिता नहीं हैं।
यह बात सही है, इआन।
वह तुम्हें लेकर भाग गए।
जानती हूँ कि यह तुम्हारे लिए मुश्किल है।
पर शायद तुम्हारी माँ अब भी ज़िंदा हो।
उसकी क्षमता हैरान करने वाली है।
पता था जल्दी सीखेगा, पर ऐसी उम्मीद न थी।
ज़रा उसके न्यूरोट्रॉफ़िक फ़ैक्टर देखो।
चार्ट से बाहर है।
उसके प्रदर्शन में सुधार नहीं करना है।
तुम्हारा काम फॉर्मूला निकालना है।
- उसके शरीर में इसका कोई नामोनिशान नहीं है। - यह मुमकिन नहीं है।
उसे ये शक्तियाँ कहाँ से मिल रही होंगी?
शायद माता-पिता से विरासत में मिली हों।
यह बेतुकी बात है।
- पर्सीवर जन्म नहीं दे सकते। - बिल्कुल।
कोमिंस्की ने इस बात को पक्का किया था।
- तुमने खुद इंजेक्शन लगाया था। - यही बात इआन को अनोखा बनाती है।
शायद वह कुदरती रूप से पैदा हुआ पहला पर्सीवर हो।
मुझे शक तो था, पर इससे पहले
कि साबित कर पाती, विसेंटे उसे ले गया।
वह बात तो अलग है, डॉक्टर।
अगर उसमें वह फॉर्मूला नहीं है, तो वह बस
परेशानी है।
इससे पहले कि ज़िम्मेदारी बने, उससे छुटकारा पाओ।
यह बहुत बड़ी गलती होगी।
जब समय आएगा, म्यूल के खिलाफ़ बस इआन ही हमारा बचाव कर सकता है।
- म्यूल एक मिथक है। - और अगर मिथक न हुआ तो?
मुझे लगता है कि इआन तीसरी शक्ति दिखा सकता है।
खुद को देखो, डॉक्टर।
यही चमक कोमिंस्की की आँखों में भी देखी थी।
और तुम्हें उसका अंत पता है।
उठो, दोस्त।
तुमने देखा कि तुम कहाँ हो?
तुम प्रयोगशाला वाले चूहे हो।
और तुम जानते हो कि उनके साथ क्या करते हैं।
हमें बाहर निकलना है। तुम लड़ सकोगे?
यह लीजिए, डॉक्टर।
शुक्रिया।
डॉक्टर।
हमें परीक्षण दोहराना होगा।
एनटीएफ़ का मान सही नहीं आया।
और यह अच्छा होगा...
जैसा कह रही थी, वह लड़का...
आपको पता होना चाहिए कि हमने इतनी ज़्यादा खुराक
पहले कभी नहीं दी है।
ठीक है, मैं थोड़ी देर में वापस आती हूँ।
इआन क्विजानो - जारी है
न्यूरोट्रॉफ़िक फ़ैक्टर : 204 प्रतिशत
चलो!
आओ चलें!
इंतज़ार किसलिए?
ज़रा रुकिए।
हम मेरे पिता के बिना नहीं जा सकते।
तुमने देखा कि वह तुम्हारे पिता नहीं हैं। छोड़ो।
वह बेकार हैं।
वह फ़ायदेमंद हो सकते हैं।
मेरे जवाब उनकी यादों में हैं।
दो - विसेंटे
एक - इआन
अलार्म चालू करो!
पूरे घेरे को बंद करो।
पहुँच की जगहें घेरो!
परेशान मत हो। लड़का ज़िंदा नहीं जा सकता।
आदेश दो।
ये वाली।
- लाओ मुझे दो। - नहीं। मैं चलाऊँगा।
सिर नीचे, बेटा। सीट बेल्ट लगाओ।
मुझे बेटा न कहिए।
आखिरकार तुमने कर डाला। मेरे सिर में झाँक लिया!
हाँ, आपके सिर में झाँका!
संभलकर!
तुम्हें बताना चाहता था।
पर यह आसान नहीं है। कतई नहीं!
यहाँ क्यों हैं? अपने ऑफ़िस में जाइए।
लड़का फ़रार हो गया।
ज़िंदा न जाने पाए। ऊपर से आदेश हैं।
इआन, प्लीज़, हम उन्हें पीछे छोड़ आए हैं।
संभालना!
संभलकर।
लो। चलो भी।
एस्तर।
यहाँ आओ।
मदद क्यों कर रही हो?
या तो मदद कर सकती हूँ
या मार सकती हूँ।
चिंता छोड़ो, दोस्त। अभी तक तुम्हें मारा नहीं है।
क्या तुम भी दिमाग की
हरकतें कर सकती हो?
तुम रेज़िस्टेंस के लिए काम करती हो, है न?
अवेयरनेस।
और नहीं, दिमाग की हरकतें नहीं कर सकती।
यह गाना पसंद है?
शास्त्रीय पसंद है।
एक बार विसेंटे ने पुल पर मुझे शरारत करते हुए पकड़ा था।
कारों को उन गेंदों से बचते देख रहा था, जिन्हें मैं प्रोजेक्ट कर रहा था।
उन्होंने मुझे उन्हें छिड़कना सिखाया।
तुम्हारा मतलब उन पर थूकना।
हाँ, सही कहा।
पता चला कि वह मेरे पिता नहीं हैं।
दरअसल, यह विडंबना है।
मुझे लगा कि मैं सभी के लिए भ्रम पैदा करता रहता हूँ।
कितना बेवकूफ़ हूँ।
दुनिया मेरे लिए भ्रम पैदा कर रही थी।
इआन, जो तुम्हें अलग बनाता है, वही तुम्हें मजबूत बनाता है।
मैं समझती हूँ कि यह आसान नहीं है, पर अनोखा होना बुरा नहीं होता।
तुम्हें खुद पर यकीन करके अपने दिल की सुननी होगी।
और जब ऐसा होगा, तो उनके छक्के छूट जाएँगे।
तुम्हें कोई रोक न सकेगा।
- गाना खत्म हो गया है। - हाँ।
चलो बात करते है!
कमीना कहीं का।
देखो, मुझे पता है कि तुम उनसे बहुत प्यार करते हो।
पर वह शराबी हैं और बोझ हैं।
- यह बकवास है। - मुझे बहस करना पसंद नहीं है।
यही सच्चाई है।
- मुझसे क्या चाहती हो? - मुझे नहीं पता।
तुम उन्हें लाना चाहते थे।
जानना है कि मैं कौन हूँ।
मैं क्या हूँ।
तो किस बात का इंतजार है?
दिमाग में झाँको और जवाब ढूँढो।
तुम अंदर जाकर विषय को माप सकते हो।
ज़रूर बिग बॉस ने तुमसे निजी तौर पर कहा होगा।
बारह के वोजयंस्का स्ट्रीट - वॉरसॉ, पोलैंड
कोमिंस्की आज रात उसे फॉर्मूला देना चाहता है।
इआन। तुमने क्या देखा?
गुड मॉर्निंग। आपकी क्या मदद करूँ?
छोटे नोट दीजिएगा।
- प्लीज़। - हमारे पास इतने पैसे नहीं हैं।
यहाँ 50,000 यूरो निकालने के लिए आपको पहले बताना होता है।
प्लीज़ इंतज़ार करें।
ज़रा रुकिए।
शायद आपने गलत पढ़ लिया।
काश 50,000 लिखा होता।
पाँच हजार। यह अलग है।
- ठीक है, यहाँ और यहाँ दस्तखत कीजिए। - ठीक है।
पाँच हजार।
छोटे नोटों में।
शुक्रिया।
आपका स्वागत है।
मैं माफ़ी चाहता हूँ
गार्ड!
गार्ड! उस लड़के को पकड़ो!
भागो।
भागो!
वहीं रुक जाओ!
रुक जाओ!
यह तो कमाल हो गया!
वह इसे कतई पसंद नहीं करेंगे।
हमेशा से ऐसा करना चाहती थी।
रुको!
विसेंटे कहाँ हैं?
यह लो।
शायद बार में होंगे। पता तो है।
यहीं ठहरो।
इआन, प्रोजेक्शन आईने पर काम नहीं करते।
ज़ाहिर है, एड्रिआना ने तुम्हें मेरे खिलाफ़ अच्छा तैयार किया। शांत हो जाओ।
मैं शांत हूँ!
शांत हो जाओ।
- तुम्हारी मदद करने आया हूँ। - मुझे तुम्हारी मदद नहीं चाहिए।
उठो!
शांत हो जाओ! इधर देखो।
शांत हो जाओ! आराम से साँस लो।
क्या यह अजीब नहीं है कि एजेंसी अब तुम्हारा पीछा नहीं कर रही?
मेरा किया धरा है। उनसे छुटकारा पा लिया।
हम दोनों एक ही तरफ़ हैं, इआन। मेरा यकीन करो।
यह तुम्हारे भले के लिए है।
रुको!
बहुत खूब!
भागो!
गार्ड! उस लड़के को पकड़ो!
जानना है कि मैं कौन हूँ।
मैं क्या हूँ।
तो किस बात का इंतजार है?
दिमाग में झाँको और जवाब ढूँढ़ो।
वैज्ञानिक कोमिंस्की अभी सेवानिवृत्त है और वॉरसॉ के बाहरी इलाके में रहता है।
...वॉरसॉ के बाहरी इलाके में।
बस यही एक रास्ता है।
जल्दी मिलते हैं।
इआन!
यहाँ क्या हुआ?
इआन!
आओ।
दिखता नहीं कि कितना संजीदा मसला है?
हर कोई इसकी बात कर रहा है।
सब आपकी गलती है।
अगर आपने मुझे सच बताया होता, तो हम यहाँ नहीं होते।
इसके अलावा, हमें पैसों की ज़रूरत है।
किसलिए?
हम वॉरसॉ जा रहे हैं।
आखिर तुम वॉरसॉ क्यों जाना चाहते हो?
अच्छी तरह पता है कि वॉरसॉ में क्या है।
कोमिंस्की।
- तुमने फिर से मेरे दिमाग में झाँका। - हाँ।
अपने राज़ बताने के मौके आपको मिले थे।
पर आपने कभी नहीं बताया।
बात क्या है? भरोसा नहीं है?
आप पर भरोसा करूँ?
आखिर आप पर भरोसा कैसे करूँ?
आप मुझसे पूरी ज़िंदगी झूठ बोलते रहे!
- तुम्हें बताने वाला था! - आपने मुझे अगवा किया!
मुझे मेरे माता-पिता से छीना।
और यह घटिया ज़िंदगी जीने पर मजबूर किया।
आपने मुझे बदहाल कर दिया।
बिल्कुल अपनी तरह।
और गुब्बारे?
वह कौन सी बकवास थी?
क्या आपको वह बकवास बताने में मज़ा आता था?
जो कुछ किया, सब तुम्हारे लिए किया है।
इसे समझना इतना मुश्किल नहीं है।
- पर अगर आप नियम तोड़ते हैं... - कैसे नियम?
"परिवार" पर कोई चाल नहीं चलते?
- नहीं। - नहीं? क्योंकि आप मेरे पिता नहीं हैं!
शांत हो जाओ।
दुनिया से अलग करना तुम्हारी हिफ़ाज़त का मेरा तरीका था।
- मुझे पता है कि मैं बढ़िया पिता नहीं था... - आप मेरे पिता नहीं हैं!
तुम सही कहते हो।
तुम्हारा पिता नहीं हूँ।
पर तुम मेरे बेटे हो।
मेरी बात सुनो,
क्योंकि मैं केवल एक बार ही कहूँगा।
बस दो ही रास्ते हैं।
इस राह पर चलते रहो, जिस पर गारंटी देता हूँ कि तुम्हें बस दर्द मिलेगा।
और तकलीफ़ भी।
या मेरे साथ चलो।
और एक नई शुरुआत करो।
तुम और मैं। अकेले।
साथ में। जैसे शुरुआत में थे।
उसमें बहुत आत्मविश्वास जाग रहा है। और क्या पता चला?
चोरी हुई नकदी के नंबर हैं। हम खरीदारी पर नज़र रख रहे हैं।
- हाँ? - उसका पता चला। ट्रेन की टिकटें खरीदी हैं।
प्रोटोकॉल चालू करो।
गायब होना चाह रहा है।
नहीं, ऐसा नहीं है।
उसे जवाब चाहिए।
वॉरसॉ
ठीक है।
कोमिंस्की।
पर मुझे इस कदम का अंदाज़ा था।
- मेरी पूरी नज़र है। - अगर तुम सही हो,
तो वह तीसरी शक्ति तक पहुँच सकता है। यह बहुत खतरनाक है।
उसे तुरंत खत्म कर देना चाहिए।
बिल्कुल। वे यहाँ आ गए।
घर जैसा महसूस हो रहा है।
शायद यहाँ कोई रहता ही नहीं है।
- तो तुम फुसफुसा क्यों रहे हो? - मुझे नहीं पता।
यहाँ पर कुछ नहीं है।
या कोई नहीं है।
हम जहाँ से चले, वहीं पहुँच गए।
शुरुआती जगह पर।
क्या?
"शुरुआती जगह" सुनने में मस्त लगता है।
मेरे सपनों वाला कमरा।
मैं अपनी माँ के साथ यहाँ घंटों खेलता था।
मुझे याद है कि एक खरगोश था, जो...
वह थोड़ा बड़ा सा था।
उस उम्र की बातें याद नहीं होंगी।
कुछ तो अजीब है।
अजीब यह है कि मेरे सपनों में यह बड़ा था।
याददाश्त सोच के मुताबिक काम नहीं करती।
एक तस्वीर से कुछ याद आ सकता है।
पर इतने छोटे बच्चे को?
- तुम कितने साल के थे? - शायद एक साल का था।
प्रोजेक्ट : अवेयरनेस
यह उनकी डायरी है।
यह वही हैं।
हमेशा एक ही सपना दिखता है।
मैं उस सफेद कमरे में हूँ।
और वह हमेशा गाती हैं।
किसी चीज़ की चिंता मत करो
क्योंकि हर एक चीज़
हो जाएगी ठीक
जान, चिंता न करो
उनका नाम उर्स्ज़ुला है।
उर्स्ज़ुला कोमिंस्की।
तुम कोमिंस्की के पोते हो।
पीकर भूलने में मदद नहीं मिलेगी।
इसी तरह सब चीज़ें ठीक करते हो?
पिछली बार तो बर्ताव इतना अच्छा नहीं था। क्या चाहिए?
हम जानते हैं कि इआन अकेले निकल पड़ा है।
उस पर नज़र रखना आसान हो गया है।
अगर हम उसे ढूँढ सकते हैं,
तो पर्सीवर भी ढूँढ सकता है।
अगर उसकी मदद करना चाहती हो,
- तो उसे अकेला छोड़ दो। - यह इतना आसान नहीं है।
केवल इआन ही ऐसा इंसान है,
जो म्यूल का सामना कर सकता है। वह हमारी इकलौती उम्मीद है।
ज़रा खुद को देखो।
इतने सालों के बाद भी तुम म्यूल के बारे में सोच रही हो।
तटस्थ इलाके में।
मैंने यही चुना।
एक तरफ़ अवेयरनेस,
दूसरी तरफ़ एजेंसी और बीच में वह लड़का और मैं।
किसी को हम पर हावी नहीं होने दिया।
वह अपनी ही राह पर चल रहा है।
मुझे इसका मान रखना होगा।
इआन अब महफ़ूज़ नहीं है।
वह अकेला है, खो गया है और लोगों की बातों में आ जाता है।
इस दौरान, तुम इस सबके बीच में रहो।
तुम्हें शराब पीना बंद कर देना चाहिए
और एक बार के लिए तो असल पिता बनो।
यहाँ कुछ तो सुराग होना चाहिए।
एस्तर?
पर तुम क्या कर रही हो?
- तुम्हारी मदद कर रही हूँ। - मेरी मदद?
- यह क्या है? - तुम्हें जवाब चाहिए था।
सुनो कि इनका क्या कहना है।
वहीं रहो।
- तुम्हें चोट नहीं पहुँचाना चाहता। - ठहरो!
मुझे बस बात करनी है।
मुझे नहीं करनी। जाओ!
मैंने कहा रुक जाओ!
रुक जाओ!
यह वाली असली है।
अगर तुम्हें मारना चाहता, तो अभी मार देता। हाथ नीचे करो।
पता है कि तुम्हें माता-पिता की तलाश है।
मैं तुम्हें ढूँढ रहा था, बेटा।
आप?
मुझे आपकी किसी बात पर यकीन नहीं है।
हम एक उत्पाद हैं, इआन।
एक रचना।
दूसरे विश्वयुद्ध के बाद, 1950 के दशक में गुप्त कार्यक्रम के तहत बने।
वालंटियर का एक समूह था।
तुम्हारी माँ और मेरी तरह।
कोमिंस्की ने अपने द्वारा बनाए एक रसायन की सुई लगाई।
- फॉर्मूला। - हाँ।
फॉर्मूले की वजह से ही हममें ख़ास संवेदी क्षमताएँ आ गई हैं।
हम मानसिक नियंत्रण में सक्षम जासूस हैं।
शीतयुद्ध के बाद, उन्हें नहीं पता था कि हमारे साथ क्या करें।
वे डर गए कि हम फिर से संगठित हो सकते हैं
या दुश्मन के साथ मिल सकते हैं।
उन्होंने हमारे खात्मे का फ़ैसला किया।
उन्होंने इसे डिसइंफेक्शन नाम दिया।
वे एक-एक करके हमारा शिकार करते गए।
खरगोशों की तरह।
हमें कोई उम्मीद नहीं थी।
फिर म्यूल दिखाई दिए।
वह आखिरी और सबसे मजबूत पर्सीवर हैं।
अचूक हथियार।
जब वे उनके पीछे पड़े, तब म्यूल ने
पलटवार किया।
डिसइंफेक्शन से कुछ दिन पहले,
उन्हें एक नई क्षमता के बारे में पता चला, जिससे एजेंसी काँप उठी।
तीसरी शक्ति।
पूरी तरह से बस में करना।
किसी की मर्ज़ी बदलने में सक्षम होना।
उनसे जो चाहो, जैसे चाहो, जब चाहो, जहाँ चाहो, सब अपने मुताबिक
करवा लेना।
किसी कठपुतली की तरह।
उन्होंने बचे लोगों को फिर इकट्ठा किया।
और अवेयरनेस को बनाया।
अपनी शक्तियों का इस्तेमाल किए बिना हमें सबकी नज़रों से बचने का तरीका बताया।
"म्यूल" ही क्यों?
खच्चर की तरह, हम पर्सीवर भी
बच्चे पैदा नहीं कर सकते।
सरकारों ने पक्का किया कि यही तरीका अपनाया जाए।
पर मैं दो पर्सीवर का बेटा हूँ।
यह सच है। और यही चमत्कार है।
यह नामुमकिन था। तुम्हारी माँ और मैं सालों से साथ थे।
और अचानक एक दिन,
उसे लगा कि वह गर्भवती थी।
पहला कुदरती पर्सीवर पैदा होने वाला था।
हो ही नहीं सकता।
मेरे पीछे आओ। छत पर जाओ। तुम्हें कवर करूँगा।
मुझे एक शब्द पर भी यकीन नहीं।
झूठ बोलना बंद कीजिए।
मेरी माँ कहाँ है?
ए, मुझे बहस करना पसंद नहीं है।
स्पेन वापस जाओ। मड्रिड में मेरा घर है। इसे वह जगह पता है।
बढ़िया।
हम पर भरोसा करो।
यहीं रुको।
कोई आपातकालीन सीढ़ी नहीं है।
वहाँ!
इआन, हमारे पास वक्त नहीं है।
एस्तर!
आ जाओ!
तुम सबको इसका पछतावा होगा।
तुम सबको!
यह तुम्हारे लिए लगभग काम कर गया।
मुझे लड़के को खोजने दिया ताकि तुम हम दोनों को पकड़ सको।
इसे रणनीति कहते हैं।
तुम्हारे पास शक्तियाँ होंगी,
पर हमारे पास दिमाग और ताकत है।
और हम जल्द ही जान जाएँगे कि तुम म्यूल हो या यह सिर्फ़ एक किंवदंती है।
फिर तुम हमें बताओगे कि लड़का कहाँ गया।
अगर नहीं बताया तो? मेरे साथ क्या करोगी?
मार डालोगी?
नहीं।
अभी नहीं।
जैसे ही मेरे पास फॉर्मूला होगा, तुमसे तुम्हारी शक्तियाँ छीनूँगी।
और तब,
तुम मुझसे मौत देने की मिन्नतें करोगे।
एड्रिआना,
तुमने मुझे नपुंसक बना दिया वह काफी नहीं था, कमीनी?
जाँच शुरू करो।
ज़रा खुद को सुनो!
तुम कोमिंस्की की तरह बात कर रही हो!
मुझे वह फॉर्मूला चाहिए।
यह पागलपन बंद करो! तुरंत!
यह एक सीधा आदेश है!
एड्रिआना।
मरने पर वह हमारे लिए बेकार है।
डॉक्टर।
बुरी खबर है।
वह फॉर्मूला
उसके शरीर में इतना पतला है
कि उसे बना पाना नामुमकिन है।
मुझे प्यास लगी है!
क्या मुझे पानी मिलेगा?
यहाँ बहुत गर्मी है, कमीनो।
सब खत्म हो गया।
हमारा खेल बिगड़ गया।
कोमिंस्की के साथ फॉर्मूला भी चला गया।
लड़का इकलौती उम्मीद है।
अपना मुँह खुला रखो।
क्या कर रहे हैं?
रोबोट को उसकी शुरुआती स्थिति में लौटाइए।
रोबोट को निष्क्रिय करो।
मेरी गतिविधियाँ नियंत्रित कर रहा है।
जॉयस्टिक से हाथ हटा लें। दोबारा नहीं कहूँगा!
जॉयस्टिक से हाथ हटा लें!
मड्रिड
इस तरफ़।
उन्हें गाना सुनना पसंद है।
माँ।
तुमने इस पल की लाखों बार
कल्पना की होगी।
माफ़ी चाहता हूँ कि यह
तुम्हारी सोच जैसा नहीं है।
पर तुम्हारी माँ कहीं नहीं गई, इआन।
वह अभी भी यहीं है।
और तुम उससे फिर से जुड़ सकते हो।
माँ।
इआन, अपनी माँ को देखो।
हमारे जैसे लोगों के साथ वे यही करते हैं।
पकड़े जाने से पहले,
उर्स्ज़ुला ने तुम में एक याददाश्त डाली थी।
यह याददाश्त।
वह जानती थी कि वे फॉर्मूले के बिना पर्सीवर नहीं बना पाएँगे।
उसने कोमिंस्की की इकलौती कॉपी बर्बाद कर दी।
और असली कॉपी को तुम्हारी याददाश्त में कोड बनाकर रख दिया।
इआन।
उस फॉर्मूले से हम नए पर्सीवर बना सकते हैं।
और उस एजेंसी को सदा के लिए खत्म कर सकते हैं जिसने तकलीफ़ दी
तुम्हें,
मुझे,
और तुम्हारी माँ को।
इआन।
क्या आप आकर उन्हें नहीं ले सकते?
समय नहीं है, बेटा। उन्हें मुझे दे दो।
नहीं चाहा कि कोई उनको देखे।
सिवाय मेरे।
इआन, ब्लॉक मुझे दे दो!
ताकि मैं तुम्हें एजेंसी से बचा सकूँ!
रुक जाइए!
रुकिए, आप उनको चोट पहुँचाएँगे!
किसी चीज़ की चिंता मत करो
क्योंकि हर एक चीज़
हो जाएगी ठीक
लड़के से दूर हो जाओ!
वह रही।
वह तीसरी शक्ति।
मैं जानता था।
इआन!
मैं हिल नहीं सकता।
इआन।
तुम क्या कर रहे हो?
इआन, रुक जाओ।
रुको, इआन। मुझे मजबूर मत करो।
सब लोग गोली चलाओ!
गोली मारो!
यह सीधा आदेश है!
मैंने अभी देखा।
नहीं, इआन, रुक जाओ। क्या देखा?
- क्या वह ज़िंदा है? - कर डालो, बेटा।
यही इस सबके लिए ज़िम्मेदार है।
वह कई सालों पहले मर गई थी।
जो कुछ तुमने देखा, वह इसका मायाजाल है!
तुम झूठ बोल रही हो!
तुमने मेरी माँ के साथ जो भी किया, उसके लिए भुगतना पड़ेगा।
सिर खोलने के लिए।
प्रयोगशाला के चूहे की तरह।
नहीं, इआन...
कर डालो।
- कर डालो! - इआन!
आप।
आप उनके साथ हैं।
ऐसा मत करो। तुम्हें रुकना होगा।
दख़ल मत दीजिए।
बेटा...
यह तुम्हें बहका रहा है, देखो।
तुम्हें कठपुतली जैसा नचा रहा है।
- वह तुम्हें एक बच्चा समझता है। - चुप रहो!
अकेला छोड़ दो!
बाकियों की तरह ही उससे भी वही करने को कहो!
ऐसा मत करना, तुम्हें इसका पछतावा होगा।
एक नज़र देख लो।
उन्हें देखो, वे डरे हुए हैं!
आप जाइए।
एजेंसी ने
मेरी माँ पर तब तक अत्याचार किया, जब तक वह कोमा में नहीं गईं।
सिर्फ़ फॉर्मूला हासिल करने के लिए।
हमें बर्बाद करने के लिए।
इआन,
अपने आसपास देखो। क्या तुम यही चाहते हो?
इसे तुमको काबू मत करने दो।
अपनी ज़िंदगी के बारे में सोचो। न कोई परिवार, न कोई दोस्त।
बेटा, तुम्हारे पास कुछ बड़ा
करने का यही मौका है। उसकी बात मत सुनो।
वह नशे में है। अपने पिता की बात सुनो!
पिता...
पिता वह होता है, जो परवरिश करे।
जो सब कुछ देता है और कुर्बानी देता है...
आपने यह क्या किया?
इआन!
नहीं।
अगर मैंने अंदर झाँका, तो आप ज़िंदा नहीं बचेंगे।
नहीं।
खुद देख लो।
तुम दूसरों की तरह नहीं हो।
तुम्हारा दर्द महसूस हुआ।
- मुझे जाने दो, प्लीज़। - वह यहाँ है।
वह उसे ले जाना चाहता है।
वे उसे चोट न पहुँचा पाएँ।
तुम्हें उसे ले जाना है। मुझसे वादा करो कि तुम करोगे!
प्लीज़! बच्चा भविष्य का हकदार है!
मैं देखती हूँ कि मामला क्या है।
मुझे माफ़ कर दीजिए।
- पापा। माफ़ कर दीजिए। - चिंता मत करो।
माफ़ी तो मुझे माँगनी चाहिए।
आपने अपनी ज़िंदगी दे दी,
ताकि मैं जी सकूँ।
हाँ, मैं गलत था।
तुमसे झूठ नहीं बोलना चाहिए था।
पर तुम...
अपना रास्ता खोज सकते हो।
क्या वे आज नहीं आएँगी?
तुम्हें धीरज रखना होगा, जैसे हम लुका-छिपी में धीरज रखते हैं।
- अगर सारी मछलियाँ चली गई हों, तो? - इआन।
अरे! वे सब कैसे जा सकती हैं?
दिख नहीं रहा कि समंदर कितना बड़ा है? छोर देखा?
हाँ, छोर पर रेखा है।
सुनो। सिर्फ़ इसलिए कि तुम आगे नहीं देख सकते,
इसका यह मतलब नहीं कि कोई चीज़ मौजूद नहीं है।
उस रेखा के पीछे भी बहुत कुछ है।
बहुत ज़्यादा।
तो कभी हार मत मानना। ठीक है?
सबसे अच्छी मछलियाँ किसके लिए होती हैं?
- उनके लिए, जो अपनी उम्मीदें कायम रखते हैं। - ठीक है।
पापा।
पापा...
इआन!
रुक जाओ। हिलना मत।
तुम ताकतवर हो, बेटा।
पर महारत हासिल नहीं की है।
तुम्हारी आँखों में दिखता है।
आराम से।
एक कदम बढ़ाया, तो मार डालूँगा।
जो कहता है, वही करो, इआन।
तुमने मेरा फ़ायदा उठाया।
बाकी सब लोगों की तरह!
बस फॉर्मूले की परवाह करते हो।
काफ़ी हद तक।
मुझे अपने दिमाग में झाँकने दो और मैं इसे चोट पहुँचाए बिना चला जाऊँगा।
उसका इससे कोई लेना-देना नहीं है!
वह? उसकी बात मत सुनो!
वह जो भी है, वह एक प्रोजेक्शन है। उसने तुम्हारे सिर में एक लूप डाला है।
तुम क्या कह रही हो?
मैं उसे नहीं देख सकती। उसे और कोई नहीं देखता। उसे सिर्फ़ तुम देख सकते हो!
यह झूठ है। वह चाल चल रही है।
- उसने कहा था कि यह नामुमकिन है। - सोच-समझकर फ़ैसला करना।
तुम जो भी करोगे,
उसे बदल नहीं सकोगे।
इसकी असलियत पता करने के लिए ट्रिगर दबा दूँ?
यह हमारे बीच का मामला है।
इआन, याद करने की कोशिश करो।
उसने किसी समय तो लूप लगाया होगा।
इआन।
हथियार गिरा दो। प्लीज़, मैं मरना नहीं चाहती।
चुप रहो!
मैं कुछ सुनना नहीं चाहता।
मेरी तरफ़ देखो।
पता है कि यही महसूस करते हो।
- वह असली नहीं है? - नहीं। तुम असली नहीं हो!
नहीं। तुम बस मेरे दिमाग में हो।
तुम्हें यकीन है?
- इआन। - बहुत बड़ा जोखिम है, बेटा।
मैं तुम्हारा
बेटा नहीं हूँ।
यह तो बस शुरुआत थी।
पहले ही बहुत कुछ खो चुका हूँ।
जो लोग मेरी परवाह करते थे।
अपने 18 साल वापस पाना चाहता हूँ।
हमें फॉर्मूले की ज़रूरत है, इआन।
हमें तुम्हारी ज़रूरत है।
बहुत से लोगों की किस्मत इस जंग से तय होगी।
बेकसूर लोगों की।
तुम किनारे से तमाशा नहीं देख सकते।
तुम्हें तय करना हो कि तुम किस तरफ़ हो।
तटस्थ इलाके में।
इससे कुछ याद आया, डॉक्टर?
यह करने की ज़रूरत नहीं थी।
बस कह देते।
मैं इस बारे में सोचूँगा।
इआन के लिए
पिता जी ने मेरे जन्मदिन पर दिया था।
किस बात का इंतजार है?
महासागर की महिमा।
सबसे अच्छी मछलियाँ उनके लिए होती हैं, जो उम्मीदें कायम रखते हैं। तुमसे प्यार है।
मुझे यह पसंद है।
उसे मार देना चाहिए था। अब वह बेलगाम घोड़ा है।
तुम गलत नहीं हो।
वह विसेंटे के नियंत्रण से बाहर है, वह पर्सीवर के नियंत्रण से भी बाहर है।
पर मुझ पर भरोसा करता है।
अभी भी लगता है कि उसे शामिल कर पाओगी?
मुझे यकीन तो है। हाँ।
अगर तुम कामयाब नहीं हुईं, तो?
अगर मैं कामयाब नहीं हुई,
तो मैं उसे खुद खत्म कर दूँगी।
संवाद अनुवादक रश्मि शर्मा
रचनात्मक पर्यवेक्षक दिनेश शाकुल